ระเบียบคณะกรรมการป้องกันและปราบปรามการทุจริตในภาครัฐระเบียบคณะกรรมการป้องกันและปราบปรามการทุจริตในภาครัฐว่าด้วยหลักเกณฑ์วิธีการ และเงื่อนไขการเข้าถึงข้อมูลตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๕ โดยที่เป็นการสมควรกำหนดให้มีหลักเกณฑ์ วิธีการและเงื่อนไขการเข้าถึงข้อมูลของหน่วยงานเกี่ยวกับผู้ถูกกล่าวหาหรือบุคคลอื่นที่มีเหตุอันควรเชื่อได้ว่าจะเกี่ยวข้องกับการกระทำการทุจริตในภาครัฐของเจ้าหน้าที่ของรัฐตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตอาศัยอำนาจตามความในมาตรา ๔ วรรคสอง และมาตรา ๑๙ แห่งพระราชบัญญัติมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๑อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๒ มาตรา ๓๕ มาตรา ๔๐ มาตรา ๔๑ มาตรา ๔๓มาตรา ๕๖ และมาตรา ๖๒ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการ ป.ป.ท.จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการป้องกันและปราบปรามการทุจริตในภาครัฐว่าด้วยหลักเกณฑ์วิธีการ และเงื่อนไขการเข้าถึงข้อมูลตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ข้อมูล หมายความว่าสิ่งที่สื่อความหมายให้รู้เรื่องราว ข้อเท็จจริง หรือสิ่งใด ๆเกี่ยวกับผู้ถูกเข้าถึงข้อมูลไม่ว่าจะการสื่อความหมายนั้นจะทำได้โดยสภาพของสิ่งนั้นเองหรือโดยผ่านวิธีการใด ๆ และไม่ว่าจะได้จัดทำไว้ในรูปของเอกสารแฟ้ม รายงาน หนังสือ แผนผัง แผนที่ ภาพวาด ภาพถ่าย ฟิล์ม การบันทึกภาพหรือเสียงการบันทึกโดยเครื่องคอมพิวเตอร์ หรือวิธีอื่นใดที่ทำให้สิ่งที่บันทึกไว้ปรากฏได้เข้าถึงข้อมูล หมายความว่าการดำเนินการใด ๆ กับหน่วยงานเพื่อให้ได้มาซึ่งข้อมูลผู้ขอเข้าถึงข้อมูล หมายความว่ากรรมการ อนุกรรมการผู้ถูกเข้าถึงข้อมูล หมายความว่าผู้ถูกกล่าวหาหรือบุคคลอื่นที่มีเหตุอันควรเชื่อได้ว่าจะเกี่ยวข้องในเรื่องที่กล่าวหาหน่วยงาน หมายความว่า กระทรวงกรม ส่วนราชการที่เรียกชื่ออย่างอื่น ราชการส่วนภูมิภาค ราชการส่วนท้องถิ่นรัฐวิสาหกิจ หน่วยงานอื่นของรัฐหน่วยงานที่ใช้อำนาจหรือได้รับมอบให้ใช้อำนาจทางปกครองในการดำเนินการอย่างหนึ่งอย่างใดตามกฎหมายบริษัทมหาชนจำกัด บริษัทจำกัด ห้างหุ้นส่วนจำกัด ห้างหุ้นส่วนสามัญนิติบุคคลและนิติบุคคลหรือหน่วยงานเอกชนอื่นกรรมการ หมายความว่ากรรมการป้องกันและปราบปรามการทุจริตในภาครัฐและให้หมายความรวมถึงประธานกรรมการป้องกันและปราบปรามการทุจริตในภาครัฐด้วยอนุกรรมการ หมายความว่าอนุกรรมการในคณะอนุกรรมการที่คณะกรรมการ ป.ป.ท. แต่งตั้งเพื่อดำเนินการไต่สวนข้อเท็จจริงและให้หมายความรวมถึงประธานอนุกรรมการด้วยข้อ ๔ ให้คณะกรรมการป.ป.ท. รักษาการตามระเบียบนี้ และให้มีอำนาจตีความหรือวินิจฉัยปัญหาเกี่ยวกับการปฏิบัติตามระเบียบนี้หมวด ๑บททั่วไป ข้อ ๕ เพื่อประโยชน์ในการไต่สวนข้อเท็จจริงหรือการพิจารณาของคณะกรรมการป.ป.ท. หรือคณะอนุกรรมการไต่สวนข้อเท็จจริงในกรณีที่ผู้ขอเข้าถึงข้อมูลมีความจำเป็นต้องดำเนินการเข้าถึงข้อมูลของหน่วยงานให้จัดทำคำขออนุมัติเข้าถึงข้อมูลเสนอคณะกรรมการ ป.ป.ท.โดยคำขออนุมัติต้องมีรายละเอียดดังต่อไปนี้(๑) รายละเอียดเกี่ยวกับข้อเท็จจริงและพฤติการณ์ต่าง ๆของผู้ถูกเข้าถึงข้อมูลที่ต้องการเข้าถึง(๒) เหตุผล ความจำเป็นที่ต้องเข้าถึงข้อมูลและเหตุผลที่ทำให้เชื่อว่าจะได้ข้อมูล(๓)รายละเอียดเกี่ยวกับหน่วยงานที่ต้องถูกดำเนินการเท่าที่จำเป็นหรือพอสมควรที่จะกำหนดไว้ในคำสั่ง(๔) วันเดือนปี และระยะเวลาที่จะดำเนินการเข้าถึงข้อมูล(๕) บัญชีเครื่องมือหรืออุปกรณ์ และวิธีการเข้าถึงข้อมูล(๖) สถานที่และวิธีการเข้าถึงข้อมูลในสิ่งสื่อสารที่ต้องการ เช่นเอกสาร เสียง ภาพ แผนภูมิระบบการแสดงตำแหน่งของเครื่องมือระบบการตรวจสอบการใช้งานโทรศัพท์ บันทึกการติดต่อต้นทางปลายทางของระบบโทรคมนาคมระบบทะเบียนผู้เช่าและผู้ใช้ข้อ ๖ คำขอใช้ประโยชน์ข้อมูลต้องมีรายละเอียดดังต่อไปนี้(๑) วัตถุประสงค์ เหตุผลและความจำเป็นที่จะขอใช้ประโยชน์(๒) ประเภทของข้อมูลที่จะใช้ประโยชน์(๓) ลักษณะและระยะเวลาที่จะใช้ประโยชน์(๔) รายละเอียดในการส่งข้อมูลคืนข้อ ๗ คำขออนุมัติเข้าถึงข้อมูลคำขอใช้ประโยชน์ข้อมูล คำสั่งอนุมัติหรือรายงานผลการดำเนินการเข้าถึงข้อมูลให้เป็นไปตามแบบที่คณะกรรมการ ป.ป.ท. กำหนดหมวด ๒การดำเนินการเข้าถึงข้อมูล ข้อ ๘ เมื่อคณะกรรมการป.ป.ท. อนุมัติให้เข้าถึงข้อมูลแล้วให้ผู้ขอเข้าถึงข้อมูลนั้นรีบดำเนินการตามคำสั่งอนุมัติโดยแจ้งไปยังหน่วยงานที่เกี่ยวข้องกับการเข้าถึงข้อมูลโดยเร็วในกรณีที่หน่วยงานไม่ให้ความร่วมมือหรือไม่สามารถเข้าถึงข้อมูลตามวรรคหนึ่งได้ให้ผู้ขอเข้าถึงข้อมูลบันทึกเหตุแห่งการไม่ให้ความร่วมมือนั้นไว้เป็นหลักฐานแล้วรายงานคณะกรรมการ ป.ป.ท. ทราบโดยเร็วข้อ ๙ ให้ผู้ขอเข้าถึงข้อมูลดำเนินการตามที่ได้รับคำสั่งอนุมัติให้เสร็จสิ้นภายในระยะเวลาที่กำหนดไว้ในคำสั่งและต้องยุติการดำเนินการทันทีที่ระยะเวลาดังกล่าวสิ้นสุดลง เว้นแต่(๑) กรณีที่คณะกรรมการ ป.ป.ท. อนุมัติให้เข้าถึงข้อมูลถ้าการดำเนินการนั้นยังไม่แล้วเสร็จภายในระยะเวลาที่ระบุไว้ในคำสั่งอนุมัติและมีเหตุอันจำเป็นที่เชื่อได้ว่าหากเนิ่นช้าข้อมูลที่ต้องการเข้าถึงจะถูกโยกย้ายหรือทำลายให้ดำเนินการต่อเนื่องไปได้ไม่เกินกึ่งหนึ่งของระยะเวลาที่ได้รับอนุมัติ(๒) เมื่อคณะกรรมการ ป.ป.ท.มีคำสั่งเปลี่ยนแปลงคำสั่งที่ได้อนุมัติไว้ให้ผู้ขอเข้าถึงข้อมูลรายงานการดำเนินการตามวรรคหนึ่งให้คณะกรรมการป.ป.ท. ทราบโดยเร็วข้อ ๑๐ ให้ผู้ขอเข้าถึงข้อมูลจัดให้มีการบันทึกข้อมูลที่ได้เข้าถึงไว้ในขณะที่ดำเนินการนั้นโดยมิให้มีการแก้ไขเปลี่ยนแปลงในกรณีที่ข้อมูลนั้นเป็นถ้อยคำหรือเสียงของบุคคลให้จัดทำบันทึกถ้อยคำเป็นลายลักษณ์อักษรและหากข้อมูลดังกล่าวเป็นภาษาต่างประเทศหรือรหัสที่จำเป็นต้องแปลความหมายก็ให้ผู้ขอเข้าถึงข้อมูลหรือผู้เชี่ยวชาญดำเนินการแปลความหมายนั้นไว้ด้วยทั้งนี้การบันทึกข้อมูลดังกล่าวต้องมีรายละเอียดเกี่ยวกับวันเดือนปีและเวลาในการบันทึกตามลำดับการดำเนินการตามวรรคหนึ่งหรือวรรคสองแล้วแต่กรณี ให้ทำหลักฐานการส่งมอบและรับมอบข้อมูลนั้นไว้เป็นสองฉบับซึ่งมีข้อความตรงกันและมอบให้หน่วยงานและผู้ขอเข้าถึงข้อมูลตามคำสั่งคณะกรรมการ ป.ป.ท.เป็นผู้เก็บรักษาไว้ฝ่ายละหนึ่งฉบับข้อ ๑๑ เมื่อผู้ขอเข้าถึงข้อมูลดำเนินการตามข้อ ๑๐แล้ว ให้จัดทำรายงานบันทึกข้อมูลเกี่ยวกับข้อเท็จจริงหรือพฤติการณ์ของผู้ถูกเข้าถึงข้อมูลที่ประมวลได้จากสิ่งที่บันทึกข้อมูลและบันทึกถ้อยคำที่ได้จัดทำเป็นลายลักษณ์อักษรไว้และให้ผู้ขอเข้าถึงข้อมูลส่งรายงานบันทึกข้อมูลสิ่งที่บันทึกข้อมูลและบันทึกถ้อยคำที่เป็นลายลักษณ์อักษรต่อคณะกรรมการ ป.ป.ท.เพื่อพิจารณาโดยเร็วข้อ ๑๒ ให้มีการประสานการปฏิบัติงานด้านการเข้าถึงข้อมูลระหว่างสำนักงานป.ป.ท. กับหน่วยงาน โดยมีการแต่งตั้งพนักงาน ป.ป.ท. หรือเจ้าหน้าที่ ป.ป.ท.ทำหน้าที่ประสานงานและติดตามผลการเข้าถึงข้อมูลกับหน่วยงาน ทั้งนี้การประสานการปฏิบัติงานดังกล่าวอาจจัดให้มีการประสานทางอิเล็กทรอนิกส์ด้วยก็ได้หมวด ๓การเก็บรักษาและใช้ประโยชน์ข้อมูล ข้อ ๑๓ ให้ผู้ขอเข้าถึงข้อมูลมีหน้าที่เก็บรักษาข้อมูลที่ได้มาในระหว่างการดำเนินการโดยมิให้มีการแก้ไขเปลี่ยนแปลงและให้จัดระบบการรักษาความปลอดภัยของข้อมูลซึ่งอย่างน้อยต้องจำแนกประเภทข้อมูลไว้ให้ชัดเจนข้อ ๑๔ บรรดาข้อมูลที่ได้มาตามระเบียบนี้ให้เก็บรักษาและใช้ประโยชน์สำหรับการไต่สวนข้อเท็จจริงและการพิจารณาของคณะกรรมการป.ป.ท. หรือคณะอนุกรรมการไต่สวนข้อเท็จจริง หรือใช้เป็นพยานหลักฐานในการดำเนินคดีเฉพาะเรื่องที่มีคำสั่งอนุมัติให้เข้าถึงข้อมูลเท่านั้นในกรณีที่ผู้ขอเข้าถึงข้อมูลหรือผู้ที่ประสงค์จะขอใช้ประโยชน์จากข้อมูลที่ได้มาด้วยวิธีดำเนินการเข้าถึงข้อมูลมีความจำเป็นต้องใช้ประโยชน์จากข้อมูลดังกล่าว เพื่อประโยชน์ในการไต่สวนข้อเท็จจริงและการพิจารณาของคณะกรรมการป.ป.ท. หรือคณะอนุกรรมการไต่สวนข้อเท็จจริงหรือใช้เป็นพยานหลักฐานในการดำเนินคดีในเรื่องอื่นใดให้ผู้นั้นยื่นคำขอใช้ประโยชน์ข้อมูลตามข้อ ๖ ต่อคณะกรรมการ ป.ป.ท.เพื่อพิจารณาอนุมัติหมวด ๔การให้ความช่วยเหลือ ข้อ ๑๕ กรณีที่บุคคลใดซึ่งได้อำนวยความสะดวกหรือให้ความช่วยเหลือแก่ผู้ขอเข้าถึงข้อมูลตามข้อ๙ ตกเป็นผู้ต้องหาหรือจำเลย ให้สำนักงาน ป.ป.ท.พิจารณาให้ความช่วยเหลือโดยเร็วตามควรแก่กรณี เช่นการจัดหาทนายความหรือค่าใช้จ่ายในการดำเนินคดี เป็นต้นประกาศณ วันที่ ๓๐ พฤศจิกายน พ.ศ. ๒๕๕๕โสภณ จันเทรมะประธานกรรมการป้องกันและปราบปรามการทุจริตในภาครัฐปริยานุช/ผู้จัดทำ๒๘ ธันวาคม๒๕๕๕ณัฐพร/ผู้ตรวจ๒๘ ธันวาคม๒๕๕๕[๑] ราชกิจจานุเบกษาเล่ม ๑๒๙/ตอนที่ ๑๒๓ ก/หน้า ๑๕/๒๑ ธันวาคม ๒๕๕๕